《夏日同诸君访黄元枢于禹钧刺史邸得中字》
明代·胡应麟

踪迹频年怅转蓬，披襟聊此坐雄风。平原十日心期在，河朔千秋意气同。

南郭几凭朝雨后，西堂帘卷夕阳中。无论异日黄香誉，明月双悬射彩虹。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。